钦定古今图书集成/理学汇编/学行典/第241卷 > 陆宗秀
## 钦定古今图书集成/理学汇编/学行典/第241卷 > 陆宗秀

按《嘉兴府志》：“陆宗秀，陆正曾孙。天性孝友，父产悉让
两弟。永乐甲辰，应求贤诏，召见便殿，问如何则天下
太平，秀叩头曰：‘主上亲贤纳善，大臣秉公持正，自然
太平’。上喜曰：‘好言语’。赐宝钞银币。还，岁大祲，倾粟麦
二千九百馀石以赈饥民。事闻，玺书褒奖，表其门曰
‘义门’。”后析县子孙为平湖人。